Polisiekaptein verwyder glo bewyseArgieffoto (Foto: SAPD/Facebook) ŉ 53-jarige polisiekaptein van die Thembalethu-polisiestasie sal na verwagting Dinsdag in die hof verskyn op aanklag van dwarsboming van die gereg. Zinzi Hani, woordvoerder van die direktoraat vir prioriteitsmisdaadondersoeke (die Valke), sê die beampte word daarvan verdink dat hy met bewyse gepeuter het in verband met ŉ sakerooftog op 31 Januarie 2022 by die Puma-vulstasie in Thembalethu, George. Tydens die rooftog was daar ŉ skietery tussen die polisie en die verdagtes. Die Valke se eenheid, wat ernstige korrupsie ondersoek, het bepaal dat die verdagte moontlik bewyse van die toneel verwyder het. “Die Valke het ŉ soektog uitgevoer op die kantoor van die verdagte. Patroondoppies is van die misdaadtoneel verwyder en dit is in die verdagte se kantoor gevind.” Hy is in hegtenis geneem en bly in aanhouding.